מתיו בורן

סר **מתיו כריסטופר בורן** OBE (באנגלית: **Sir Matthew Christopher Bourne OBE**; נולד ב-13 בינואר 1960) הוא כוריאוגרף בריטי. להקת המחול שלו "New Adventures" רוקדת בלט, מחול עכשווי, תיאטרון מחול ותיאטרון מוזיקלי. הפירושים המחודשים הרדיקליים שלו לבלטים קלאסיים מייחדים אותו ככוריאוגרף.

יצירותיו מבוססות על רומנים וסרטים פופולריים, אך עיבודי הריקוד שלו שונים ומקוריים. ב"אגם הברבורים" מאת צ'ייקובסקי, הברבורים כולם זכרים בניגוד למקור. הוא יצר עיבודים חדשים לסיפורים ידועים כמו "סינדרלה", "מפצח האגוזים", "היפהפייה הנרדמת", "המספריים של אדוארד", "נעליים אדומות", "דוריאן גריי" והוסיף להם פרשנות חדשה. העיבוד שלו ל"רומיאו ויוליה" עוסק בבריאות הנפש והתאבדות בקרב בני נוער.

בשנת 2016 הוא זכה לתואר אבירות על ידי אליזבת השנייה, מלכת הממלכה המאוחדת.

## ביוגרפיה
בורן נודל וגדל בלונדון. אמו הייתה מזכירה ואביו עבד בחברת "תמזה ווטר". בורן לא עבר הכשרה רשמית בבלט במהלך ילדותו. כנער, אהב את עסקי השעשועים. בגיל 18 ראה לראשונה את הבלט אגם הברבורים ובגיל 22 התחיל את לימודי הריקוד שלו, גיל מאוחר יחסי.

בורן סיים תואר ראשון בהצטיינות במחול עכשווי בשנת 1985. ובשנת 1986, הוא סיים תואר שני במופעי מחול. בשנת 1987 הוא ייסד את הלהקה הלונדונית Adventures in Motion Pictures" (AMP)".

## חיים אישיים
משנת 2015 נמצא במערכת יחסים עם כוריאוגרף הריקוד העכשווי ארתור פיטה. השניים הכירו דרך ההפקה של אגם הברבורים, כאשר בורן היה הבמאי וארתור היה ברבור.

## הפקות במה
* 1988 - ספיטפייר
* 1989 - דהרת התופת
* 1991 - עיר וארץ
* 1991 - צפה עם אמא
* 1992 - רציני קטלני
* 1992 - פרסי מפיצרוביה
* 1992 - מפצח האגוזים. סצנת ערב חג המולד של מפצח האגוזים התרחשה בבית יתומים ויקטוריאני שמזכיר רומן של צ'ארלס דיקנס.
* 1994 - היילנד פליינג. היצירה התרחשה בפרויקט מגורים מודרני.
* 1995 - אגם הברבורים. הנסיך גדל במשפחה לא מתפקדת עכשווית וגרם לו להתאהב בברבור זכר. בורן תיאר את הברבורים כיצורים גדולים, תוקפניים וחזקים, רקדו על ידי גברים חשופי חזה שלובשים מכנסיים קצרים עד הברכיים הדומים לנוצות. זו הייתה סטייה משמעותית מהתיאור המסורתי של ברבורים על ידי נשים צעירות בתלבושות לבנות רומנטיות.
* 1997 - סינדרלה
* 2000 - איש המכוניות
* 2002 - מחזה ללא מילים
* 2005 - המספריים של אדוארד
* 2008 - דוריאן גריי
* 2011 - אדון הזבובים
* 2012 - הרפתקאות מוקדמות
* 2012 - היפהפייה הנרדמת
* 2016 - הנעליים האדומות
* 2019 - רומיאו ויוליה
* 2021 - פעמון חצות

## תארים והישגים
בורן קיבל מספר רב של פרסים ומועמדויות לפרסים, כולל פרס לורנס אוליבייה, פרס טוני ופרס דרמה דסק , וכן זכה במספר תוארי דוקטור לשם כבוד לאמנויות מאוניברסיטאות בבריטניה.
* 1996 - פרס אוליבייה להפקת הריקוד החדשה הטובה ביותר
* 1999 - פרס דרמה דסק לבמאי מצטיין - "אגם הברבורים"
* 1999 - פרס דרמה דסק לכוריאוגרפיה יוצאת דופן - "אגם הברבורים"
* 1999 - פרס טוני לבמאי מצטיין - "אגם הברבורים"
* 1999 - פרס טוני לכוריאוגרף מצטיין - "אגם הברבורים"
* 2002 - פרס אוליבייה, "גברתי הנאווה"
* 2003 - פרס אוליבייה, לכוריאוגרף התיאטרון הטוב ביותר - מחזה ללא מילים
* 2005 - פרס אוליבייה, הכוריאוגרפיה הטובה ביותר - "מרי פופינס"
* 2007 - פרס דרמה דסק, עבור חוויה תיאטרלית ייחודית - "המספריים של אדוארד"
* 2017 - פרס אוליבייה, לכוריאוגרף התיאטרון הטוב ביותר - "נעליים אדומות"
* 2020 - פרס אוליבייה, לכוריאוגרפית התיאטרון הטובה ביותר - "מרי פופינס"

### דוקטור לשם כבוד
* 2007 - אוניברסיטת דה מונפורט לסטר
* 2010 - אוניברסיטת פלימות'
* 2011 - אוניברסיטת קינגסטון
* 2011 - אוניברסיטת רוהמפטון

## קישורים חיצוניים

קטגוריה:כוריאוגרפים בריטים
קטגוריה:להט"בים בריטים
קטגוריה:אישים זוכי פרס אוליבייה
קטגוריה:זוכי פרס טוני: כוריאוגרפים
קטגוריה:קצינים במסדר האימפריה הבריטית